Siden november sidste år er der knap 2000 flere boliger til salg end samme tidspunkt sidste år.

I november 2007 var der knap 6.000 boliger til salg i Nordjylland, hvis man medregner både ejerlejligheder, fritidshuse samt parcel- og rækkehuse. De nyeste tal fra Realkreditrådet viser, at tallet i november i år er tæt på 8.000. Det store udbud betyder, at sælgerne får endnu sværere ved at komme af med deres boliger. - Det sælger ikke ret godt for tiden. Det er godt for køberne, for når udbuddet bliver stort, vil priserne falde. Når det er godt for køberne, er det jo skidt for sælgerne, siger Per Valentin, der er formand for den nordjyske afdeling af ejendomsmæglerforeningen, til P4 Nordjylland.